Төсөл

**МОНГОЛ УЛСЫН ХУУЛЬ**

2021 оны … дугаар Улаанбаатар

сарын …-ны өдөр хот

**МОНГОЛ УЛСЫН ЭРҮҮЛ МЭНДИЙН ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл**.Эрүүл мэндийн хуульд доор дурдсан агуулгатай дараах заалт нэмсүгэй:

**1/3 дугаар зүйлийн 3.1.21 дэх заалт:**

“3.1.21.эмнэлгийн мэргэжилтнүүдийн танхим гэж Эмнэлгийн мэргэжилтний эрх зүйн байдлын тухай хуульд заасан чиг үүргийг хэрэгжүүлэх хуулийн этгээдийг.”

**2/28 дугаар зүйлийн 28.4.1 дэх заалт:**

“28.4.1.эмнэлгийн мэргэжилтэн нь Эмнэлгийн мэргэжилтнүүдийн танхимд гишүүнчлэлтэй байх”

**2 дугаар зүйл.**Эрүүл мэндийн тухай хуулийн 8 дугаар зүйлийн 8.1.5 дахь заалтын “төрийн бус” гэсний дараа “эмнэлгийн мэргэжилтнүүдийн танхим” гэж, 14 дүгээр зүйлийн 14.1 дэх хэсгийн “эм хангамжийн” гэсний дараа “эмнэлгийн мэргэжилтнүүдийн танхим” гэж, 25 дугаар зүйлийн 25.3 дахь хэсгийн “төгссөн” гэсний дараа “эмнэлгийн мэргэжилтнүүдийн танхимаас зохион байгуулсан мэргэжлийн үйл ажиллагаа эрхлэх зөвшөөрлийн шалгалтад тэнцсэн” гэж тус тус нэмсүгэй.

**3 дугаар зүйл.**Эрүүл мэндийн тухай хуулийн 45 дугаар зүйлийн 45.2 дахь хэсгийг доор дурдсанаар өөрчлөн найруулсугай:

“45.2.Энэ хуулийн 8.1.18, 8.1.22, 12.1.2, 19.1, 19,2, 19.25-д заасан үйл ажиллагаа явуулахдаа Эмнэлгийн мэргэжилтнүүдийн танхим, мэргэжлийн нийгэмлэг, холбооны төлөөллийг оролцуулна.”

**4 дүгээр зүйл.**Эрүүл мэндийн тухай хуулийн 25 дугаар зүйлийн 25.9.2 дахь заалтын “зургаан сараас дээш хугацааны зөвшөөрлийг” гэснийг “гадаадын иргэн, харьяалалгүй хүнд” гэж, 26 дугаар зүйлийн 26.3 дахь хэсгийн “энэ хуулийн 26.1-д заасан Ёс зүйн хяналтын хорооны” гэснийг ”Эмнэлгийн мэргэжилтнүүдийн танхимийн ёс зүйн хорооны” гэж тус тус өөрчилсүгэй.

**5 дугаар зүйл**.Эрүүл мэндийн тухай хуулийн 25 дугаар зүйлийн 25.4 дэх хэсгийн “энэ хуулийн 25.3.1-д заасан” гэснийг, мөн зүйлийн 25.9 дэх хэсгийн “нэг жил хүртэлх хугацаагаар” гэснийг, мөн зүйлийн 25.12 дахь хэсгийн “мэргэжлийн үйл ажиллагаа эрхлэх зөвшөөрлийн болон” гэснийг, мөн зүйлийн 25.13 дахь хэсгийн “мэргэжлийн үйл ажиллагаа эрхлэх зөвшөөрөл олгох, сунгах, нөхөн олгох, хүчингүй болгох болон” гэснийг, мөн зүйлийн 25.14 дэх хэсгийн “мэргэжлийн үйл ажиллагаа эрхлэх зөвшөөрөл” гэснийг, мөн зүйлийн 25.15 дахь хэсгийн “мэргэжлийн үйл ажиллагаа эрхлэх зөвшөөрөл олгох ажиллагаанд арга зүйн дэмжлэг үзүүлэх орон тооны бус зөвлөлийн бүрэлдэхүүн, ажиллах журам” гэснийг, 26 дугаар зүйлийн гарчгийн “Эмнэлгийн мэргэжилтний ёс зүйн хэм хэмжээг тогтоох” гэснийг тус тус хассугай.

**6 дугаар зүйл**.Эрүүл мэндийн тухай хуулийн 25 дугаар зүйлийн 25.3.1-25.3.7 дахь заалт, 25.5 дахь хэсэг, 25.9.1 дэх заалт, 26 дугаар зүйлийн 26.4 дэх хэсэг, 27 дугаар зүйлийн 27.1-27.3 дахь хэсгийг тус тус хүчингүй болсонд тооцсугай.

Гарын үсэг

Төсөл

**МОНГОЛ УЛСЫН ХУУЛЬ**

2021 оны … дугаар Улаанбаатар

сарын …-ны өдөр хот

**МОНГОЛ УЛСЫН ЭМНЭЛГИЙН ТУСЛАМЖ, ҮЙЛЧИЛГЭЭНИЙ**

**ТУХАЙ ХУУЛЬД НЭМЭЛТ ОРУУЛАХ ТУХАЙ**

**1 дүгээр зүйл.**Эмнэлгийн тусламж, үйлчилгээний тухай хуулийн 22 дугаар зүйлийн 22.4 дэх хэсгийн “зүйлд” гэсний дараа “болон Эмнэлгийн мэргэжилтний эрх зүйн байдлын тухай хуулийн 12 дугаар зүйлд” гэж нэмсүгэй.

Гарын үсэг

Төсөл

**МОНГОЛ УЛСЫН ХУУЛЬ**

2021 оны … дугаар Улаанбаатар

сарын …-ны өдөр хот

**МОНГОЛ УЛСЫН ЭРҮҮЛ МЭНДИЙН ДААТГАЛЫН**

**ТУХАЙ ХУУЛЬД НЭМЭЛТ ОРУУЛАХ ТУХАЙ**

**1 дүгээр зүйл.**Эрүүл мэндийн даатгалын тухай хуулийн 14 дүгээр зүйлийн 14.9.2 дахь заалтын “байгууллага” гэсний дараа “Эмнэлгийн мэргэжилтнүүдийн танхим” гэж нэмсүгэй.

Гарын үсэг